Diari Oficial de la Generalitat Valenciana


Sumari del DOGV 3064, del 26-08-1997 (1997/9767)

RESOLUCIÓ de 10 de juliol de 1997, del Rectorat de la Universitat Jaume I de Castelló, per la qual es convoquen proves selectives d'accés al Grup C, sector administració general, d'aquesta Universitat (convocatòria C-AG-1/97).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3064

Data del DOGV
:   26-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9767


Data del document
:   28-07-1997

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 22 de juliol de 1997, de la Universitat Jaume I de Castelló, per la qual es convoquen proves selectives d'accés al grup D, sector administració general, d'aquesta Universitat (convocatòria D-AG-1/97).  
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que té atribuïdes per l'article 18, en relació amb el 3.2.e de la Llei de Reforma Universitària, i segons allò que estableix l'article 120.3 del Decret 5/1997, de 28 de gener, del Govern Valencià, pel qual s'aproven els Estatuts de la Universitat Jaume I de Castelló (DOGV núm. 2.922 de 4 de febrer de 1997), acorda convocar proves selectives d'accés al grup D, auxiliar administratiu, sector administració general, de la Universitat Jaume I, d'acord amb les següents bases:  
Primera. Objecte de la convocatòria  
1. Aquesta convocatòria té per objecte la selecció de personal per a cobrir 21 llocs de treball vacants del grup D, sector administració general de la Universitat Jaume I, auxiliars administratius, dels quals, 13 es reserven per al torn lliure, un dels quals per a persones amb minusvalidesa i 8 per a la promoció interna. El sistema de selecció per als que participen pel torn lliure serà l'oposició; per als de promoció interna serà el concurs oposició.  
2. Les places sense cobrir de les reservades al torn de promoció interna i les del torn de persones amb discapacitat s'acumularan a les del sistema general d'accés lliure.  
3. Els aspirants només podran participar per un dels sistemes d'accés.  
4. D'acord amb l'article 49.3 de la Llei de Reforma Universitària i amb l'article 1.1c del Text Refós de la Llei de la Funció Pública Valenciana, la realització d'aquestes proves selectives s'ajustarà al que preveu el Text Refós de la Llei de Funció Pública Valenciana de 24 d'octubre de 1995 (tal com es va publicar en la Resolució de 23 de novembre de 1995), modificat per la Llei 8/1995, de 29 de desembre, de mesures fiscals, administratives i d'organització de la Generalitat i per les normes establides en aquesta convocatòria.  
Segona. Condicions generals dels aspirants  
1. Per a ser participar al procés regulat en aquesta resolució, els aspirants hauran de reunir els requisits que s'indiquen a continuació l'últim dia del termini de presentació de sol·licituds previst en la base 4.2 de la convocatòria, i han de mantenir-los fins la presa de possessió.  
2. Per a ser admès en aquestes proves selectives, els aspirants han de reunir els següents requisits:  
a) Posseir la nacionalitat espanyola o la de qualsevol dels estats membres de la Unió Europea o d'aquells estats als quals els siga d'aplicació la lliure circulació de treballadors i treballadores en els termes previstos en la llei estatal que regula aquesta matèria.  
b) Tenir complits 18 anys i no haver arribat a l'edat de la jubilació forçosa.  
c) Estar en possessió del títol de graduat escolar, Formació Professional de primer grau o equivalent expedit pel Ministeri d'Educació i Ciència, o haver abonat els drets per a la seua expedició. Els mèrits acadèmics de titulació enumerats, obtinguts als estats membres de la Unió Europea hauran d'anar acompanyats de l'ordre del Ministeri d'Educació i Ciència de reconeixement del títol expedit en aquells estats.  
d) No patir malaltia o discapacitat que impedisca l'exercici de les funcions dels llocs oferits.  
e) No estar inhabilitat per a l'exercici professional o l'exercici de funcions públiques, ni haver sigut separat mitjançant expedient disciplinari del servei de l'administració pública. Per a les persones estrangeres, no estar sotmès a cap sanció disciplinària o penal que impedisca al seu estat l'accés a la funció pública.  
f) No estar sotmès en cap causa legal d'incapacitat o d'incompatibilitat, d'acord amb allò que preveu la Llei 53/1984 i Reial Decret 598/1985, d'Incompatibilitats del Personal al Servei de les Administracions Públiques, sense perjudici per als que ja ocupen un càrrec públic o una activitat privada incompatible d'exercir el dret d'opció al qual es refereix l'esmentada norma legal.  
3. Els aspirants que es presenten als llocs reservats a la promoció interna hauran de posseir a més dels requisits establides en l'apartat 2.2, els següents:  
a) Ser personal funcionari de carrera de la Universitat Jaume I de Castelló, del grup E i   
b) Haver completat dos anys de serveis en aqueix grup com a funcionari de carrera.  
4. Per a concòrrer a les places que es reserven al personal minusvàlid, i sense perjudici del compliment dels requisits establits en la base 2.2, els aspirants hauran de tenir reconeguda aquella condició, amb discapacitat de grau igual o superior al 33%, que s'haurà d'acreditar abans del nomenament mitjançant certificació expedida per l'òrgan competent.  
Tercera. Drets díexamen  
1. Els drets d'examen són de 1.173 pessetes i s'han d'ingressar al compte corrent número 3504866771, Universitat Jaume I de Castelló. Drets d'examen, a Bancaixa, entitat 2077, sucursal 0580 del carrer Cavallers, 2; també es poden fer efectius en la forma prevista en l'apartat sisè de l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cap cas, la presentació i pagament comportarà la substitució del tràmit de presentació en temps i forma de la sol·licitud davant de l'òrgan expressat en la base 4.2.  
2. Amb la presentació de la sol·licitud s'haurà d'acreditar el pagament previ dels drets d'examen, per a la qual cosa caldrà adjuntar a la instància el resguard original de l'ingrés.  
3. Les quantitats ingressades en concepte de drets d'examen només seran reintegrades, amb la petició prèvia de la persona interessada, a aquells aspirants que no siguen admesos a les proves selectives per falta d'algun dels requisits exigits en les bases de la convocatòria. En aquesta petició la persona interessada haurà d'indicar les dades bancàries necessàries per realitzar el reintegrament.  
Quarta. Presentació de les sol·licituds  
1. La sol·licitud per a participar en el procés selectiu, en la qual l'aspirant haurà de fer constar que reuneix totes les condicions que s'hi exigeixen, s'han d'adreçar al Rectorat de la Universitat Jaume I.  
2. Les sol·licituds s'han d'ajustar al model normalitzat d'instància, que figura en l'annex IV a aquesta resolució, i que els serà facilitat gratuïtament a les consergeries dels tres campus de la Universitat: Campus de Borriol, Campus del Riu Sec i Campus de la Penyeta Roja, a Castelló de la Plana.  
Per a la realització del tercer exercici previst en la fase d'oposició, els aspirants hauran d'indicar, a l'apartat B) o sol·licitud de dades que s'han de consignar d'acord amb les bases de la convocatòria, PC o Mac, segons l'entorn que preferisquen per a realitzar la prova. Si no s'hi indica res s'entendrà que opten per PC.  
3. El termini per a la presentació de sol·licituds será de 20 dies hübils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
4. La presentació de sol·licituds podrà efectuar-se, dins del termini assenyalat en el paràgraf anterior, al Registre General de la Universitat Jaume I, (Campus de la Penyeta Roja, 12342 Castelló de la Plana) i als registres auxiliars del Registre General que es troben a:  
a) Campus de la Penyeta Roja: Secretaria de l'Escola Superior de Ciències Experimentals i Tecnologia.  
b) Campus de Borriol: Facultat de Ciències Humanes i Socials.  
c) Campus del Riu Sec: Facultat de Ciències Jurídiques i Econòmiques.  
o segons les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies s'hauran de lliurar en sobre obert per tal que el funcionari de Correus hi pose la data i el segell a la part superior esquerra; hi haurà de figurar amb claredat el nom de l'oficina i la data.  
5. Els aspirants amb minusvalideses que necessiten possibles adaptacions de temps o mitjans per a la realització d'algun dels exercicis de la fase d'oposició, hauran d'expressar-ho en la sol·licitud, amb la indicació de l'adaptació concreta que requereixen.  
6. Sense perjudici del resguard original acreditatiu de líingrés dels drets d'examen, els aspirants hauran d'adjuntar també a la seua instància una fotocòpia simple del document nacional d'identitat en vigor, o document equivalent per als nacionals d'altres estats a què fa referència la base 2.2.a.  
7. A l'efecte de possibles notificacions, s'entendrà com domicili de l'interessat el que l'aspirant haja assenyalat en la seua instància, excepte quan amb posterioritat en manifeste un altre distint i ho comunique de forma expressa i fefaent a l'autoritat convocant.  
Cinquena. Admissió d'aspirants  
1. Finalitzat el termini de presentació de sol·licituds, després de verificar que s'ha realitzat el pagament dels drets d'examen, el rector dictarà una resolució amb la relació provisional d'admesos i d'exclosos a la realització de les proves. Aquesta resolució es publicarà en el Diari Oficial de la Generalitat Valenciana.  
2. Els aspirants, en el cas d'error o exclusió, podran esmenar els defectes de la sol·licitud o fer les al·legacions que consideren oportunes, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos en el Diari Oficial de la Generalitat Valenciana.  
3. En tot cas, per tal d'evitar errors i si es produeixen, possibilitar-ne l'esmena en temps i forma, els aspirants han de comprovar fefaentment no només que no figuren en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
4. Seran causes d'exclusió, a més de les assenyalades en altres apartats d'aquestes bases:  
- L'omissió de la firma en la sol·licitud;  
- No adjuntar la fotocòpia del document nacional d'identitat en vigor o el document equivalent per als nacionals d'altres estats a què fa referència la base 2.2a);  
- No abonar els drets d'examen.  
5. Finalitzat el termini de 10 dies, esmenats el defectes, si n'hi havia, i vistes les al·legacions que corresponguen, es dictarà una resolució amb la relació definitiva d'admesos i d'exclosos; i almenys, amb una antelació de 15 dies, la data, el lloc i l'hora en què tindrà lloc el començament dels exercicis. Aquesta resolució es publicarà en el Diari Oficial de la Generalitat Valenciana.  
Sisena. Proves selectives  
1. El procediment de selecció per als aspirants del torn lliure es realitzarà pel sistema d'oposició, que constarà dels quatre exercicis que s'indiquen a continuació:  
Primer exercici. Obligatori i eliminatori  
Consistirà en la realització d'un test, amb quatre respostes alternatives, de les quals, només una en serà correcta, en relació amb el programa que figura en l'annex I d'aquesta convocatòria. Les contestacions errònies es valoraran negativament amb una penalització equivalent a un terç del valor de cada contestació correcta. Es proposaran un màxim de 150 preguntes. L'exercici es puntuarà de 0 a 30 punts i serà necessari obtenir per a superar-lo un mínim de 15 punts.  
La duració màxima de l'exercici serà de 90 minuts.  
Segon exercici. Obligatori i eliminatori  
Consistirà a contestar per escrit dos supòsits pràctics, desglossats en preguntes, en nombre no superior a 10, relacionades amb el contingut del programa de l'annex I, en allò que fa referència únicament a l'apartat de gestió universitària. El tribunal proposarà quatre supòsits pràctics, dels quals, l'aspirant n'haurà d'elegir dos. Es valorarà de 0 a 30 punts, i serà necessari per a superar-lo obtenir un mínim de 15 punts.  
La durada màxima de l'exercici serà d'una hora i 30 minuts.  
Tercer exercici. Obligatori i eliminatori  
Primera part:  
Consistirà en la realització d'una prova pràctica d'ordinador en entorn Macintosh o PC utilitzant un programa de processador de textos (Word 6.0) i un programa de correu electrònic (Eudora Light) dirigida a apreciar la capacitat dels aspirants per a la composició, modificació, correcció i enviament a través de la xarxa informàtica de documents escrits a partir dels textos proposats pel tribunal. Aquesta prova es basarà en la tècnica de tractament de textos com eina ofimàtica que permet el tractament automatitzat de la informació i es realitzarà sobre un text facilitat pel tribunal.  
El temps màxim per a la realització d'aquesta part serà de 30 minuts.  
Segona part:  
a) Consistirà a buscar informació als servidors Web de la xarxa Internet, per mitjà de la utilitat Netscape (versió 3.0), per a la qual cosa es facilitaran les dades necessàries.  
b) Consistirà a buscar informació, per mitjà de la utilitat Telnet, sobre llibres catalogats informàticament en el sistema VTLS. El tribunal facilitarà als aspirants el nom de l'ordinador i la clau de connexió.  
El temps màxim per a la realització d'aquesta part serà de 30 minuts.  
Aquest exercici es valorarà de 0 a 20 punts. Per a superar-lo caldrà obtenir un mínim de 5 punts en cada part.  
Quart exercici. Obligatori i no eliminatori  
Exercici de coneixements de valencià de nivell elemental, d'acord amb el programa establit per la Junta Qualificadora de Coneixements de Valencià (DOGV núm. 2.331, de 24 d'agost de 1994). Aquest exercici podrà incloure elements escrits i orals. La duració de l'exercici la fixarà el tribunal amb la suficient antelació, d'acord amb el seu contingut.  
Aquest exercici es valorarà de 0 a 5 punts.  
2. El procediment de selecció per als aspirants del torn de promoció interna es realitzarà pel sistema de concurs oposició.  
La fase d'oposició constarà dels exercicis obligatoris que s'estableixen per als aspirants del torn lliure, excepte el primer d'aquells.  
La fase de concurs consistirà en la valoració pel tribunal, d'acord amb el barem que figura en líannex III, del currículum acreditat. Aquest currículum l'hauran de presentar els aspirants inclosos en la llista d'aprovats de la fase d'oposició en el termini de deu dies comptadors des de la seua publicació i l'hauran de dirigir al Servei de Recursos Humans d'aquesta Universitat, d'acord amb allò previst en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Setena. Relació d'aprovats  
1. Torn lliure  
Conclosa la qualificació dels exercicis que integren la fase d'oposició, el tribunal establirà, per a cada un dels sistemes d'accés, la relació d'aspirants seleccionats. Aquesta relació estarà integrada pels aspirants que, seguint la prelació del respectiu ordre de classificació del seu torn, es puguen incloure en el nombre de places convocades que hi corresponguen.  
Entre els aspirants del sistema general d'accés lliure, tindran preferència aquells que hagueren acreditat minusvalidesa, en l'ordre que la seua puntuació els atorgue i fins la cobertura del nombre de places reservades a aquest personal.  
Els ordres de classificació definitiva i la relació d'aspirants seleccionats es faran públics al tauler d'anuncis del Servei de Recursos Humans. Així mateix i s'hauran de trametre al Rectorat de la Universitat amb la proposta de nomenament com a funcionaris de carrera dels aspirants que hagen resultat seleccionats.  
En cas d'empat entre els aspirants inclosos en la relació, l'ordre s'establirà, en primer lloc, atenent la puntuació obtinguda en el tercer exercici, i en segon lloc, si aquest es mantenia, atenent la major puntuació obtinguda en el primer i segon exercici, per aquest ordre. Si persistia l'empat, l'ordre s'establirà per sorteig.  
2. Torn de promoció interna  
Conclosa la qualificació dels exercicis que integren la fase d'oposició i després de valorar el concurs, el Tribunal farà pública la relació d'aspirants que han superat les proves selectives, incloent-hi només les puntuacions dels exercicis obligatoris de la fase d'oposició i fase de concurs. Es configurarà una relació per ordre de puntuació de major a menor que s'interromprà quan el nombre d'inclosos coincidisca amb el de les vacants oferides.  
Si hi havia empat entre els aspirants inclosos en la relació, l'ordre s'establirà atenent en primer lloc, la puntuació obtinguda en la fase de concurs, i en segon lloc, si aquest es mantenia, atenent la major puntuació obtinguda en el segon exercici i en el primer exercici, per aquest ordre. Si persistia l'empat, l'ordre s'establirà per sorteig.  
Vuitena. Desenvolupament de les proves selectives  
1. Els exercicis tindran lloc a Castelló de la Plana.  
El primer exercici es realitzarà al lloc, data i hora que s'establisca en la resolució per la qual s'aprova i es publica en el Diari Oficial de la Generalitat Valenciana, la llista definitiva d'admesos i d'exclosos a la realització de les proves objecte d'aquesta convocatòria.  
2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia, del passaport o del permís de conduir, i no seran vàlides per a aquest efecte les fotocòpies compulsades d'aquells documents; els aspirants hauran de presentar també l'exemplar per a l'interessat de la sol·licitud d'admissió a les proves.  
3. ComenÁades les proves, el tribunal farà públic l'anunci de celebració de la resta dels exercicis al local on s'haja celebrat l'anterior, i al tauler d'anuncis del Servei de Recursos Humans, a la primera planta del Campus de la Penyeta Roja, amb una antelació mínima de 48 hores.  
Novena. Publicitat de les llistes  
1. Després de la realització de cada prova, el tribunal farà pública, mitjançant un anunci als locals on s'hagen portat a terme i al tauler d'anuncis del Servei de Recursos Humans, la llista d'aspirants que les han superat.  
2. El tribunal elevarà al Rector les llistes definitives dels aspirants que han superat les proves per ordre de puntuació, per a la seua inserció en el Diari Oficial de la Generalitat Valenciana.  
Deu. Coneixements de valencià  
1. Els qui superen les proves selectives hauran d'acreditar el nivell elemental de coneixements de valencià mitjançant la presentació de certificats, diplomes i títols que hagen sigut expedits o degudament homologats pel Servei de Llengües i Terminologia d'aquesta Universitat, per altres universitats o per la Junta Qualificadora de Coneixements de Valencià.  
2. Els qui no complisquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
Onze. Presentació de documents  
1. En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats, pel torn d'accés lliure, hauran de presentar al Servei de Recursos Humans d'aquesta Universitat, la següent documentació:  
a) Certificat de naixement expedit pel registre civil corresponent o fotocòpia del document nacional d'identitat, o del passaport per als nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.  
b) Fotocòpia compulsada del títol acadèmic exigible en aquesta convocatòria.  
c) Declaració de no haver sigut separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.  
e) Els aspirants discapacitats hauran de presentar un certificat de la Conselleria de Treball i Afers Socials, o òrgans competents d'altres administracions públiques, que acredite la discapacitat igual o superior al 33%, així com la seua capacitat per a desenvolupar les funcions que corresponguen a les places oferides.  
Els aspirants proposats pel torn de promoció interna, atès que tenen la condició de funcionaris de carrera d'aquesta universitat, queden exempts de presentar la documentació que ja havien acreditat per al nomenament anterior. En aquest cas, hauran de presentar una fotocòpia compulsada del títol acadèmic exigible.  
2. La falsedat de documents o la falta de presentació de la documentació, dins del termini indicat (excepte en casos de força major) comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.  
En aquest supòsit, el tribunal podrà proposar addicionalment la inclusió en les relacions dels aspirants aprovats d'un nombre igual al d'exclosos seguint els criteris d'ordre de puntuació de major a menor.  
Dotze. Nomenament de funcionaris  
Finalitzat el procés selectiu i transcorregut el termini de presentació de la documentació, les persones que l'han superat seran nomenats funcionaris de carrera per mitjà d'una resolució que es publicarà en el Diari Oficial de la Generalitat Valenciana. En aqueixa resolució s'especificarà la destinació adjudicada, d'acord amb l'ordre de puntuació que han obtingut els aspirants i amb la petició de destinació de les vacants ofertades, segons estableix l'article 9.2 del Text Refós de la Llei de Funció Pública Valenciana.  
Tretze. Tribunal  
1. El tribunal qualificador d'aquestes proves selectives tindrà l'estructura que figura en l'annex II i serà nomenat pel Rectorat després que s'hagen publicat les llistes definitives d'admesos i d'exclosos, tenint en compte el compliment del principi d'especialitat.  
2. La modificació de les condicions en virtut de les quals s'haguera produït el nomenament dels membres del tribunal, sobrevinguda posteriorment, no n'alterarà la validesa. Això no obstant, quan, en atenció a les circumstàncies que concórreguen, la conservació del nomenament poguera afectar el normal funcionament del tribunal, l'òrgan competent podrà portar a terme la seua revocació i a la consegüent substitució del membre de què es tracte, que es faran públiques en el Diari Oficial de la Generalitat Valenciana.  
3. Els membres del tribunal hauran d'abstenir-se d'intervenir, i ho hauran de notificar al Rectorat de la Universitat Jaume I, i els aspirants podran recusar-los, quan concórreguen les circumstàncies previstes en els articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
4. Tots els membres del tribunal tindran veu i vot, excepte el secretari que no tindrà vot. Les decisions del tribunal es prendran per majoria de vots dels presents, i en cas d'empat es resoldrà amb el vot de la persona que actue de president, que ho serà, en cas d'absència del titular o suplent, el vocal de major edat.  
5. El tribunal no podrà constituir-se ni actuar sense la presència del president i secretari o, si escau, de qui els substituïsquen, i de la meitat, almenys, dels seus membres, segons el que disposa l'article 26 de la Llei 30/1992, de 26 de novembre.  
6. El tribunal podrà disposar la incorporació als seus treballs d'assessors, per a qualsevol de les proves de què consta el procés selectiu, que es limitaran a prestar la seua col·laboració tècnica en l'exercici de la seua especialitat.  
7. En l'exercici tipus test amb respostes alternatives, el tribunal estarà facultat per a establir el nombre de respostes necessàries, una vegada deduïda la penalització que s'indica a l'apartat un de la base sexta, que hauran de obtenir els aspirants per a superar-lo. Així mateix, podrà adoptar les mesures que estime necessàries per al desenvolupament del procés selectiu, en tot allò que no es preveu en aquestes bases de la convocatòria, i resoldre les qüestions que se susciten relatives a la interpretació i aplicació d'aquestes.  
8. A l'empara del que estableix l'article 19.1 del Reial Decret 364/1995, de 10 de març, el tribunal queda facultat per a efectuar les adaptacions de temps i mitjans en la realització de les proves, per a aquells aspirants que tinguen alguna minusvalidesa, sempre que això no comporte menyscabament o reduïsca l'aptitud exigible.  
9. La publicació dels acords del tribunal en allò que no s'ha previst en aquestes bases, es portarà a terme al tauler d'anuncis de Recursos Humans del Campus de la Penyeta Roja.  
10. El tribunal no podrà declarar seleccionats un nombre major d'aspirants que el de llocs convocats, i seran nul·les de ple dret les propostes que infringisquen aqueixa limitació.  
11. Les resolucions del tribunal seran vinculants per a l'òrgan que tinga competència sobre els nomenaments, sense perjudici que aquest en puga portar a terme la revisió d'acord amb les normes reguladores del procediment administratiu.  
12. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat segons el que preveu la base 8.2.  
13. Als efectes de comunicacions i de qualsevol altres incidències, el tribunal tindrà la seu a la Universitat Jaume I, Campus de la Penyeta Roja.  
14. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (DOGV del 17).  
Catorze. Recursos  
Contra la convocatòria, les seues bases i els actes administratius que se'n deriven, es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Com a requisit per a la interposició del dit recurs s'ha de fer la comunicació prèvia a aquella a l'òrgan administratiu autor de l'acte, d'acord amb el que s'exigeix en l'article 110.3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Davant les actuacions del tribunal es podrà interposar el recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes comptador des de l'endemà de les publicacions.  
El recurs es podrà interposar davant l'òrgan que va dictar l'acte que s'impugna o davant el rector, com a òrgan competent per a resoldre'l.  
Castelló de la Plana, 22 de juliol de 1997.- El rector: Fernando Romero Subirón.  
ANNEX I  
Programa  
Dret constitucional i autonòmic  
1. La Constitució espanyola de 1978: estructura. Drets i deures fonamentals: dels espanyols i dels estrangers; drets i llibertats; de les garanties de les llibertats i drets fonamentals.  
2. Les Corts Generals: les cambres i l'elaboració de les lleis.  
3. El Govern: relacions entre el Govern i les Corts Generals.  
4. El Tribunal Constitucional. La reforma de la Constitució.  
5. L'Estatut d'Autonomia de la Comunitat Valenciana: la seua estructura. Les Corts valencianes. El president de la Generalitat Valenciana. El Govern valencià.  
Dret administratiu  
6. El procediment administratiu. Idea general de la iniciació, ordenació, instrucció i terminació. Els recursos administratius: concepte i classes.  
7. Eficàcia de l'acte administratiu. Notificació. Nul·litat de ple dret. Anul·labilitat.  
Gestió de personal  
8. El personal inclòs en l'àmbit d'aplicació de la Llei de la Funció Pública Valenciana. Adquisició i pèrdua de la condició de funcionari.  
9. Situacions administratives dels funcionaris. Drets, deures i incompatibilitats.  
10. L'oferta pública d'ocupació. La provisió de llocs de treball. La carrera administrativa: grau personal, formació i promoció interna.  
11. El personal laboral al servei de les administracions públiques. El II Conveni Col·lectiu del Personal Laboral de les administracions públiques de la Comunitat Autònoma Valenciana: la relació de llocs de treball, la provisió de llocs de treball i període de prova.  
Gestió universitària  
12. La Llei Orgànica de Reforma Universitària.  
13. Els Estatuts de la Universitat Jaume I.  
14. Reial Decret 2.360/1984, de 12 de desembre, sobre departaments universitaris. Organització acadèmica a la Universitat Jaume I: centres, departaments i instituts universitaris.  
15. Del govern de la Universitat Jaume I: òrgans de govern col·legiats. Funcions.  
16. Del govern de la Universitat Jaume I: òrgans de govern unipersonals. Funcions.  
17. Classes i règim jurídic del personal d'administració i serveis de la Universitat Jaume I. El personal docent i investigador de la Universitat Jaume I.  
18. La gestió econòmica i financera de la Universitat Jaume I. El pressupost. Les unitats de gestió.  
19. L'accés a la universitat: proves d'aptitud per a l'accés a les facultats, escoles tècniques superiors i escoles universitàries. Altres vies d'accés.  
20. Procediments d'ingrés en centres universitaris amb límit de places: districte únic. Districte compartit. Ingrés en centres sense límit de places. Trasllats d'expedient.  
21. Estructura dels estudis universitaris: de primer cicle; de primer i segon cicle; només de segon cicle. Estudis de doctorat.  
22. Plans d'estudi: elaboració, aprovació i homologació. Durada i ordenació cíclica dels ensenyaments. Incorporació a segons cicles. Contingut dels plans d'estudi. Modificació dels plans d'estudi.  
23. Beques i ajudes a l'estudi: classes. Requisits de caràcter econòmic i acadèmic. Procediment. Altres ajudes. Programa d'intercanvi universitari.  
24. Obtenció, expedició i homologació de títols. Validació d'estudis.  
Informàtica  
25. Introducció general a les eines informàtiques en la gestió econòmica i administrativa. Entorns Windows i Macintosh.  
26. Coneixements bàsics a nivell d'usuari de:  
Base de dades: FileMaker 2.1, Acces 2.0.  
Tractament de textos: Word 6.0.  
Full de càlcul: Excel 5.0.  
ANNEX II  
Tribunal qualificador  
Tribunal titular:  
President: el rector o persona en qui delegue.  
Vocals:  
- 2 en representació de la Universitat Jaume I.  
- 2 proposats per les centrals sindicals amb representació en la Junta de Personal del PAS.  
Secretari: el cap del Servei de Recursos Humans, que actuarà com a secretari amb veu però sense vot.  
Tribunal suplent  
La mateixa estructura.  
ANNEX III  
Barem de la fase de concurs per als aspirants de promoció interna  
Es valoraran els mèrits següents:  
a) Antiguitat. Es valorarà 0,25 per semestre o fracció de serveis en actiu en les diferents administracions públiques, fins un màxim de 4 punts.  
b) Treball desenvolupat: es valorarà el grau consolidat que els aspirants tinguen al moment de finalització del termini de presentació d'instàncies.  
Nivell 10: 1 punt.  
Nivell 12: 2 punts.  
Als funcionaris que es troben en situació d'excedència per tenir cura d'un fill se'ls valorarà el grau personal que tinguen consolidat. S'aplicarà aquesta mateixa norma per a tots aquells funcionaris que estiguen en situació de reserva del lloc de treball.  
Als excedents voluntaris se'ls valorarà el grau personal que tinguen consolidat al moment de sol·licitar l'excedència.  
c) Titulació acadèmica: es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup a què pertanyen les places oferides, d'acord amb la següent escala:   
Batxiller superior o equivalent: 0,5 punts.  
Diplomat universitari o equivalent: 1 punt.  
Llicenciat universitari o equivalent: 1,5 punts.  
La valoració màxima per aquest concepte serà d'1,5 punts.  
d) Cursos de formació. En aquest apartat es valoraran els cursos de formació realitzats per la Universitat o per organismes oficials reconeguts en matèria de formació de funcionaris. La valoració màxima per aquest concepte serà d'1 punt. Es puntuarà d'acord amb l'escala següent:  
Cursos entre 15 i 24 hores: 0,20 punts.  
Cursos entre 25 i 49 hores: 0,50 punts.  
Cursos de 50 o més hores: 1 punt.